ཤིང་ནགས་སྟུག་པོའི་ལུང་གཞུང་དེ་ནས་ཡར་སྐྱོད་སྐབས།ལམ་ཟུར་དང་ཆུ་འགྲམ་དག་ན་རྒྱ་ནག་གིས་བཟོས་པའི་གླང་དམར་དང་།ལྷ་སའི་སྦི་རགསོགས་ཀྱི་སྣོད་སྟོང་།སྟེང་ན་རྒྱ་ཡིག་ཡོད་པའི་ཞོར་ཟས་འདྲ་མིན་གྱི་གད་སྙིགས་གང་སར་མཐོང་རྒྱུ་འདུགཐ་ན་ཅ་ལག་འཁུར་མཁན་གླ་བ་དག་གི་རྐང་མགོའི་ལྷམ་ཡང་རྒྱ་ནག་གི་དམག་ལྷམ་ཁ་སེར་ཟེར་བ་དེ་རེད་ལ།ང་ཚོ་ཞགས་སྡོད་བྱེད་སའི་གནས་ཚང་གི་ཉལ་ཆས་དང་ཇ་ཕོར་སོགས་ཀྱང་རྒྱ་ནག་གི་རེད།ང་ཚོ་རྐང་ཐང་དུ་ཉིན་གཅིག་དང་ཕྱེད་ཀར་བསྐྱོད་རྗེས།གཞི་ནས་ཝ་ལུང་གི་བསུ་ཆང་སྐྱེལ་མཁན་སྔ་ཕྱི་གཉིས་འབྱོར་བྱུང་།བསུ་ཆང་སྐྱེལ་མཁན་ཚོས་ཇ་ངར་མོ་དང་བག་ལེབ།རྒྱ་ནག་གིས་བཟོས་པའི་གླང་དམར་དང་ལྷ་སའི་སྦི་རག་སོགས་བསྣམས་འདུགཉིན་བཞི་པའི་དགོང་མོའི་ཆུ་ཚོད་༨ཙམ་ལ་གཞི་ནས་ཝ་ལུང་ཞེས་པའི་གྲོང་སྡེ་དེར་འབྱོར་སོང་།ས་དེར་འདས་པའི་ལོ་ངོ་དྲུག་ཅུ་མ་ཟིན་ཙམ་རིང་།བོད་མི་མང་སྤྱི་འཐུས་བསླེབས་པ་དང་པོ་ཡིན་འདུག